
	[bookmark: nev]SZABÓ DÓRA
szabodorci.26@gmail.com
Biológus
MSc, 4. félév
Debreceni Egyetem
Természettudományi és Technológiai Kar
	
[bookmark: _GoBack]






Témavezetők:
	Dr. Szemán-Nagy Gábor
egyetemi docens, DE TTK

	Dr. Karácsony Zoltán
tudományos munkatárs, EKKE TTK




A szőlő Esca betegséget okozó Phaeomoniella chlamydospora gomba és az endofita Erwinia billingiae baktérium kölcsönhatásának in vitro és in planta vizsgálata

A szőlő korai tőkeelhalás betegségcsoport olyan gombák által kiváltott tünetegyütteseket foglal magába, melyek jelenleg megoldatlan problémát jelentenek a szőlő növényvédelmében. Hatékony védekezési eljárások nem állnak rendelkezésre velük szemben és súlyos esetben a fertőzött tőke pusztlásához vezethetnek.
Kutatásunk célja, hogy a tőkebetegségek közé tartozó Esca kialakulásáért elsősorban felelős Phaeomoniella chlamydospora (Pch) által okozott tünetek erősségét összefüggésbe hozzuk a szőlő mikrobiótájában természetes körülmények között jelen lévő mikroorganizmusokkal.
Jelen dolgozatban a szőlő szállítószöveteiből izolált Erwinia billingiae (Ebi) baktérium hatására, a Pch virulenciájában bekövetkező változásokat, valamint a két mikroorganizmus közötti kölcsönhatásokat vizsgátuk.
Kísérleteink során a mikroorganizmusok szaporodási rátájának, a fenolvegyületek degradációjának és a tenyészetek poliszacharid szekréciójának mérése, továbbá in planta vizsgálat valósult meg, három Pch és egy Ebi izolátumot külön-külön , illetve a gombákat a baktériummal együtt leoltva.
Eredményeink alapján in vitro körülmények közt az Ebi vizsgált izolátuma szinergista kölcsönhatást mutatott a Pch három vizsgált törzsével. A két mikroba kölcsönösen fokozni volt képes egymás szaporodási rátáját, a gombák esetében pedig megfigyelhető volt az ivartalan spóraképzés alacsonyabb mértéke a baktérium jelenlétében, ami a micéliális növekedés fokozott mértékével van összhangban.
A gombatelepek intenzívebb pigmentációja volt megfigyelhető a baktériummal kivizelezet kevert kultúrákban. Az Ebi jelenlétében megvalósuló fokozott melanizáció vélhetőleg a melanin bioszintézis egyik köztitermékének, a szkitalonnak a koncentráicóját is megnövelte, mely molekula szerepet játszik a Pch patogenezisében. 
Két vizsgált Pch törzs esetében a fenolvegyületek degradációjának mértékét és a poliszacharikot szekréciójának növekedését, továbbá a fertőzött növények fotoszintetikus pigmenttartalmának szignifikánsan nagyobb mértékű csökkenését okozta az Ebi jelenléte.
Összességében eredményeink azt sugallják, hogy az Ebi és a Pch mikrobák között megvalósuló kölcsönhatás fokozni képes a Pch által kialakított Esca kórkép levéltüneteinek erősségét a kölcsönhatásban résztvevő Pch törzs függvényében.



